CELEX: 62010CA0420
Language: el
Date: 2012-03-01 00:00:00
Title: Υπόθεση C-420/10: Απόφαση του Δικαστηρίου (τρίτο τμήμα) της 1ης Μαρτίου 2012 [αίτηση του Landgericht Hamburg (Γερμανία) για την έκδοση προδικαστικής αποφάσεως] — Söll GmbH κατά Tetra GmbH (Διάθεση βιοκτόνων στην αγορά — Οδηγία 98/8/ΕΚ — Άρθρο 2, παράγραφος 1, στοιχείο α' — Έννοια των «βιοκτόνων» — Προϊόν που προκαλεί την κροκίδωση επιβλαβών οργανισμών, χωρίς να τους καταστρέφει, αποτρέπει ή καθιστά αβλαβείς)

21.4.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/3
            
         Απόφαση του Δικαστηρίου (τρίτο τμήμα) της 1ης Μαρτίου 2012 [αίτηση του Landgericht Hamburg (Γερμανία) για την έκδοση προδικαστικής αποφάσεως] — Söll GmbH κατά Tetra GmbH
   (Υπόθεση C-420/10) (1)
   
   (Διάθεση βιοκτόνων στην αγορά - Οδηγία 98/8/ΕΚ - Άρθρο 2, παράγραφος 1, στοιχείο α' - Έννοια των «βιοκτόνων» - Προϊόν που προκαλεί την κροκίδωση επιβλαβών οργανισμών, χωρίς να τους καταστρέφει, αποτρέπει ή καθιστά αβλαβείς)
   2012/C 118/05
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Hamburg
   
      Διάδικοι στην υπόθεση της κύριας δίκης
   
   Söll GmbH
   
      κατά
   
   Tetra GmbH
   
      Αντικείμενο
   
   Αίτηση εκδόσεως προδικαστικής αποφάσεως — Landgericht Hamburg — Ερμηνεία του άρθρου 2, παράγραφος 1, στοιχείο α', της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123, σ. 1) — Χαρακτηρισμός ως «βιοκτόνου» ενός προϊόντος που προκαλεί κροκίδωση των επιβλαβών οργανισμών, χωρίς να τους καταστρέφει, αποτρέπει ή καθιστά αβλαβείς — Αλγεοκτόνο προϊόν που περιέχει την ουσία χλωριούχο υδροξείδιο του αλουμινίου — Έννοια του «βιοκτόνου»
   
      Διατακτικό
   
   Η κατά το άρθρο 2, παράγραφος 1, στοιχείο α', της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά, έννοια των «βιοκτόνων» πρέπει να ερμηνευθεί ως συμπεριλαμβάνουσα τα προϊόντα, έστω και αν αυτά επιδρούν μόνον κατά έμμεσο τρόπο επί των επιβλαβών οργανισμών-στόχων, εφόσον αυτά περιέχουν μία ή περισσότερες δραστικές ουσίες που ασκούν μια χημική ή βιολογική επίδραση η οποία αποτελεί αναπόσπαστο μέρος μιας σειράς αιτιωδώς συνδεομένων δράσεων που έχουν ως σκοπό να προκαλέσουν αναστολή των εν λόγω οργανισμών.
   
      (1)  ΕΕ C 288 της 23.10.2010.